**DVODNEVNA EKSKURZIJA ČETVRTAŠA U SREDNJU DALMACIJU**

*Ovako su to mali novinari doživjeli svoju ekskurziju.*

Dana 26. travnja 2012. g. četvrti razredi OŠ Lapad išli su na ekskurziju u srednju Dalmaciju.

Učenici PŠ Montovjerna su trebali doći u Gospino polje do 6.35 h, a OŠ Lapad ispred škole u 7.00 h.

Svi smo bili nestrpljivi. Jedna smo dočekali trenutak odlaska. Pozdravili smo se s roditeljima i autobusom krenuli prema Metkviću.

Kad smo došli u Metković posjetili smo Ornitološku zbirku ptica. Tada smo autoputom krenuli u Split. Na autoputu smo stali na jedno odmorište.

Došavši u Split prvo smo posjetili Poljud. Tamo smo se slikali i dobili razglednice Poljuda. Nakon toga smo pošli u Muzej hrvatskih arheoloških spomenika. Vidjeli smo nama najpoznatiji spomenik Višeslavovu krstionicu. Zatim smo krenuli u centar grada Splita, u Dioklecijanovu palaču. Tamo smo uz posjet Dioklecijanovim podrumima imali i mali odmor. Vidjeli smo i kip Grgura Ninskog. Pomazili smo mu palac za sreću. Prošetali smo se splitskom rivom, ukrcali u autobus i pošli u Trogir.

Razgledali smo Staru jezgru grada Trogira i tamo vidjeli Radovanov portal. Prošetali smo se trogirskom rivom i zasladili sa sladoledom.

Pred kraj dana smo se smjestili u sobe hotela Zagreb na Duilovu. Tamo smo i večerali. Poslije večere smo se uz veliko uzbuđenje pripremali za zabavu u pidžamama i napravili lude frizure. Zabava, koju su pripremili vodiči, je bila u jednoj od dvorana hotela. Imali smo i talent show gdje su neki plesali, neki pjevali, a neki glumili. Zatim je bila revija pidžama i shiz frizura. Umorni i zadovoljni pošli smo u svoje sobe na spavanje.

Ujutro smo se probudili u 7.00 h. Kad smo se spakirali otišli smo u hotelski restoran pojesti doručak, a nakon toga smjestili smo se u autobus i vozač Rajko je krenuo u pravcu Sokolarskog centra Dubrava kraj Šibenika.

Čovjek koji je osnovao centar nam je pričao o sovama i pokazao kako on zove sokola i daje mu hranu. Bilo je još ptica koje se tamo liječe, a mi smo ih samo gledali jer ih se ne smije hraniti.

Poslije smo krenuli u Etno selo Dalmati u Pakovom selu. Tamo smo ručali. Žena koja tamo radi pokazala nam kako su naši pradjedovi živjeli. Vidjeli smo i magarca.

Nakon toga otišli smo na predzadnju postaju, a to je bio NP Krka ili Slapovi Krke. Razgledavali smo prekrasne slapove i razne biljke, te vidjeli mlinove za žito koje pokreće rijeka svojom snagom i «stroj» za pranje tkanine. Zatim smo nastavili razgledavati slapove, pa smo s vremenom stigli i do najvećih slapova, Skradinskog buka. Razgledali smo ga i nakon toga smo imali slobodno vrijeme za igru i kupnju suvenira. Oko 16.30 h smo se ukrcali na brod s kojim smo plovili po Krki do gradića Skradina. Tamo nas je čekao autobus s kojim smo krenuli u pravcu Sinja.

Prošli smo kraj kipa sinjskog alkara. Kod Sinja ima jedno selo po imenu Glavice, a tu je restoran Mustang. Dok se vozač Rajko parkirao mi smo mu davali podršku. U Mustangu smo večerali. Poslije su se neki poigrali nogometa (Montovjerna protiv Lapada), a ostali su jahali konje. Nakon svega toga oprostili smo se od našeg vodiča i krenuli prema Dubrovniku.

Putem smo pogledali film Zlatni kompas. Neki su do Dubrovnika i zaspali. Došli smo u Dubrovnik oko 23.40 h, a u Gospinu polju su nas dočekali nestrpljivi i brižni roditelji.

*Mali novinari 4. r.*

*U galeriji mozete pogledati neke zabilježene crtice koje dijelimo sa vama.*